钦定古今图书集成/理学汇编/文学典/第202卷 > 奉和圣制赐诸州刺史应制以题坐右
## 钦定古今图书集成/理学汇编/文学典/第202卷 > 奉和圣制赐诸州刺史应制以题坐右

张说

文明遍禹迹，鳏寡达尧心。正在亲人守，能令王泽深。
朝廷多秀士，镕炼比精金。犀节同分命，熊轩各外临。
圣主赋新诗，穆若听薰琴。先言教为本，次言则是钦。
三时农不夺，午夜犬无侵。愿使天宇内，品物遂浮沈。
寄情群飞鹤，千里一扬音。共蹑华胥梦，龚黄安足寻。